

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADONAČELNIK

KLASA: 024-05/22-10/5

URBROJ: 238-10-02/22-56

Ivanić-Grad, 15. studenoga 2022.

**GRADSKO VIJEĆE GRADA IVANIĆ-GRADA**

**n/r predsjednika Gradskog vijeća g. Željka Pongraca**

**PREDMET: Prij****edlog Odluke o pripajanju trgovačkog društva Poduzetnički centar Ivanić-Grad d.o.o. trgovačkom društvu Razvojna agencija IGRA d.o.o.**

Poštovani,

Temeljem članka 55. Statuta Grada Ivanić-Grada (Službeni glasnik Grada Ivanić-Grada, broj 01/21 i 04/22), gradonačelnik Grada Ivanić-Grada utvrdio je prijedlog

**O D L U K E**

**o** **pripajanju trgovačkog društva Poduzetnički centar Ivanić-Grad d.o.o. trgovačkom društvu Razvojna agencija IGRA d.o.o.**

Predlaže se predsjedniku Gradskog vijeća Grada Ivanić-Grada da prethodno navedeni prijedlog po potrebi dostavi nadležnom radnom tijelu Gradskog vijeća Grada Ivanić-Grada kako bi isto dalo svoje mišljenje odnosno iznijelo određeni prijedlog.

Za izvjestiteljicu na sjednici Gradskog vijeća određuje se Marina Šiprak, privremena pročelnica Upravnog odjela za lokalnu samoupravu, pravne poslove i društvene djelatnosti.

S poštovanjem,

GRADONAČELNIK:

Javor Bojan Leš, dr.vet.med.

Na temelju članka 535. stavka 1. Zakona o trgovačkim društvima (Narodne novine, broj 111/93, 34/99, 121/99, 52/00, 118/03, 107/07, 146/08, 137/09, 125/11, 152/11, 111/12, 68/13, 110/15, 40/19, 34/22) i članka 35. Statuta Grada Ivanić-Grada (Službeni glasnik Grada Ivanić-Grada, broj 01/21, 04/22), Gradsko vijeće Grada Ivanić-Grada na svojoj \_\_\_. sjednici održanoj dana \_\_\_\_\_\_\_\_\_\_\_ 2022. godine donijelo je sljedeću

**O D L U K U**

**o pripajanju trgovačkog društva Poduzetnički centar Ivanić-Grad d.o.o. trgovačkom društvu Razvojna agencija IGRA d.o.o.**

Članak 1.

Ovom Odlukom pokreće se postupak pripajanja trgovačkog društva Poduzetnički centar Ivanić-Grad d.o.o., Ivanić-Grad, Park hrvatskih branitelja 1, OIB: 86542315971 (u daljnjem tekstu: društvo Poduzetnički centar Ivanić-Grad d.o.o.) trgovačkom društvu Razvojna agencija IGRA d.o.o., Ivanić-Grad, Poduzetnička ulica 11, OIB: 05818308270 (u daljnjem tekstu: društvo Razvojna agencija IGRA d.o.o.).

Članak 2.

Grad Ivanić-Grad jedini je osnivač i član društva Poduzetnički centar Ivanić-Grad d.o.o. upisanog u sudski registar Trgovačkog suda u Zagrebu, pod matičnim brojem subjekta upisa MBS: 081262284. Temeljni kapital društva iznosi 20.000,00 kuna / 2.654,46 eura (fiksni tečaj konverzije 7,53450).

Članak 3.

Grad Ivanić-Grad jedini je osnivač i član društva Razvojna agencija IGRA d.o.o. upisanog u sudski registar Trgovačkog suda u Zagrebu, pod matičnim brojem subjekta upisa MBS: 080974171. Temeljni kapital društva iznosi 20.000,00 kuna / 2.654,46 eura (fiksni tečaj konverzije 7,53450).

Članak 4.

Pripajanjem društvo Poduzetnički centar Ivanić-Grad d.o.o. kao pripojeno društvo prenosi svoju cjelokupnu imovinu sa svim svojim pravima i obvezama na društvo Razvojna agencija IGRA d.o.o. kao društvo preuzimatelj, na temelju završnog financijskog izvješća pripojenog društva za 2022. godinu.

Članak 5.

Pripajanje društva Poduzetnički centar Ivanić-Grad d.o.o. će se provesti bez povećanja temeljnog kapitala društva Razvojna agencija IGRA d.o.o. kao društva preuzimatelja.

Članak 6.

Ovlašćuje se gradonačelnik Grada Ivanić-Grada, kao zakonski zastupnik Grada Ivanić-Grada i jedini član skupštine društava iz članka 1. ove Odluke, za poduzimanje svih potrebnih radnji za provođenje postupka pripajanja društva Poduzetnički centar Ivanić-Grad d.o.o. društvu Razvojna agencija IGRA d.o.o. sukladno Zakonu o trgovačkim društvima.

Članak 7.

Ova Odluka stupa na snagu prvoga dana od dana objave u Službenom glasniku Grada Ivanić-Grada.

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADSKO VIJEĆE

KLASA: Predsjednik Gradskog vijeća:

URBROJ:

Ivanić-Grad, \_\_\_\_\_\_\_\_\_\_\_ 2022. Željko Pongrac, pravnik kriminalist

|  |  |
| --- | --- |
| **PREDMET:** | Prijedlog Odluke o pripajanju trgovačkog društva Poduzetnički centar Ivanić-Grad d.o.o. trgovačkom društvu Razvojna agencija IGRA d.o.o. |
| **PRAVNI TEMELJ:** | Na temelju članka 535. stavka 1. Zakona o trgovačkim društvima (Narodne novine, broj 111/93, 34/99, 121/99, 52/00, 118/03, 107/07, 146/08, 137/09, 125/11, 152/11, 111/12, 68/13, 110/15, 40/19, 34/22) i članka 35. Statuta Grada Ivanić-Grada (Službeni glasnik Grada Ivanić-Grada, broj 01/21, 04/22) |
| **STRUČNA OBRADA:** | Upravni odjel za lokalnu samoupravu, pravne poslove i društvene djelatnosti |
| **NADLEŽNOST ZA DONOŠENJE:** | Gradsko vijeće Grada Ivanić-Grada |

**OBRAZLOŽENJE:**

Pravni temelj za donošenje ove Odluke su odredbe članka 535. stavka 1. Zakona o trgovačkim društvima (Narodne novine, broj 111/93, 34/99, 121/99, 52/00, 118/03, 107/07, 146/08, 137/09, 125/11, 152/11, 111/12, 68/13, 110/15, 40/19, 34/22) i članka 35. Statuta Grada Ivanić-Grada (Službeni glasnik Grada Ivanić-Grada, broj 01/21, 04/22).

Odredbom članka 535. stavka 1. Zakona o trgovačkim društvima propisano je kako se jedno ili više društava s ograničenom odgovornošću može pripojiti drugome društvu s ograničenom odgovornošću bez da se provede postupak likvidacije prijenosom cijele imovine jednoga ili više društava (pripojenih društava) drugome društvu (društvu preuzimatelju) u zamjenu za udjele u tome društvu.

Trgovačko društvo Poduzetnički centar Ivanić-Grad d.o.o. osnovano je odlukom Gradskog vijeća Grada Ivanić-Grada, KLASA:021-05/19-01/4, URBROJ:238/10-02-01/ 2-19-7 od 28. ožujka 2019. godine, u cilju razvoja poduzetništva na području Grada Ivanić-Grada te stvaranja i jačanja uvjeta za razvoj i unapređenje poduzetničke infrastrukture u Gradu Ivanić-Gradu u skladu sa predmetom poslovanja društva upisanoga u sudski registar Trgovačkog suda u Zagrebu.

S obzirom na to da je Grad Ivanić-Grad jedini osnivač i član trgovačkog društva Poduzetnički centar Ivanić-Grad d.o.o., kao i trgovačkog društva Razvojna agencija IGRA d.o.o., koja je sukladno Zakonu o unapređenju poduzetničke infrastrukture (Narodne novine, broj 93/13, 114/13, 41/14, 57/18, 138/21) osnovana kao poduzetnička potporna institucija zadužena za operativno provođenje mjera za razvoj gospodarstva i poduzetništva na lokalnoj (regionalnoj) razini, poticanje i privlačenje investicija te iniciranje i realizaciju projekata poticanja gospodarskog razvitka i poduzetništva, u cilju racionalizacije rada i troškova poslovanja predmetnih trgovačkih društava predlaže se pokretanje postupka pripajanja trgovačkog društva Poduzetnički centar Ivanić-Grad d.o.o. trgovačkom društvu Razvojna agencija IGRA d.o.o. sukladno Zakonu o trgovačkim društvima.

Slijedom navedenoga, Gradskom vijeću Grada Ivanić-Grada predlaže se usvajanje ove Odluke.